《至直学士院樊伯撝家》
宋代·陈著

远树晴堪数，孤云暝欲遮。
自怜江海迹，能到友生家。
落日明江色，轻风动麦花。
相看吾鬓白，不必问年华。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。